armvectores/hy_wikipedia_2023 huggingface dataset:
Ժողովածու (1750)

Ժողովածու (1750), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1750 թվի տակ։ Ձեռագիրը գրվել է 1688 թվականին Հովասափ աբեղա գրիչի կողմից։ Գրված է թղթի վրա, որը ունի 16,5X11,7 սմ չափս։ Ձեռագիրը կազմված է 260 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ թղթի վրա՝ բոլորագրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի՝ 130ա, 148բ, 236բ։


== Բովանդակություն ==
Յաղագս առաքինութեանց հոգւոյն (Հին թրգմ.)։
Դաւթի Սահմանք իմաստասիրութեան։
Ամենայն չար տանջելի։
Արիստոտելի Յաղագս առաքինութեանց։
Պորփիւրի Ներածութիւն Ստորոգութեանցն Արիստոտելի։
Դաւթի Վերլուծութիւն Ներածութեանն Պորփիւրի։
Մեկնութիւն Սաղմոսաց (քաղուածոյ)։


== Ծանոթագրություններ ==
Խաչատուր Կոշտոյանց

Խաչատուր Սեդրակի (Սերգեյի) Կոշտոյանց (ռուս.՝ Хачатур Седракович Коштоянц, (26) սեպտեմբերի 13, 1900, Ալեքսանդրապոլ (այժմ՝ Գյումրի, Հայաստան) - ապրիլի 2, 1961, Մոսկվա, ԽՍՀՄ), հայ խորհրդային ֆիզիոլոգ, ՀԽՍՀ գիտությունների ակադեմիայի ակադեմիկոս, ԽՍՀՄ գիտությունների ակադեմիայի թղթակից անդամ։


== Կենսագրություն ==
Խաչատուր Կոշտոյանցի մանկությունն անցել է Պյատիգորսկ քաղաքում, որտեղ և միջնակարգ կրթություն է ստացել։ 1922 թվականին նա ընդունվել է Մոսկվայի պետական համալսարանի բժշկական ֆակուլտետը։ Լինելով երկրորդ կուրսի ուսանող` Կոշտոյանցը աշխատել է ուսանողական գիտական խմբակներում և ֆիզիոլոգիայի, միկրոբիոլոգիայի ու կենդանաբանության ասպարեզում մի շարք հետաքրքրական աշխատանքներ է կատարել։ Մոսկվայի համալսարանի բժշկական ֆակուլտետը վերջացնելուց հետո Կոշտոյանցը ընդունվել է ֆիզիոլոգիայի գծով ասպիրանտ։
Խաչատուր Կոշտոյանցն իր գիտական պատրաստությունն ստացել է խորհրդային և արտասահմանյան խոշորագույն գիտնականների (Սամոյլովի, Առնոլդի, Ռազենկովի, Իորդանի) ղեկավարությամբ։ Ասպիրանտուրան ավարտելուց հետո աշխատել է Տիմիրյագևի գիտահետազոտական ինստիտուտում, իսկ 1931 թվականին ընտրվել է Մոսկվայի պետական համալսարանի ֆիզիոլոգիայի ամբիոնի պրոֆեսոր։ 1942 թվականին ընտրվել է նույն ամբիոնի վարիչ և գլխավորել այդ ամբիոնը մինչև իր կյանքի վերջը։ Միաժամանակ՝ 1946-1953 թվականներին եղել է ԽՍՀՄ ԳԱ բնագիտության պատմության ինստիտուտի տնօրենը, իսկ 1936-1961 թվականներին՝ ԽՍՀՄ ԳԱ Սևերցևի անվան կենդանիների մորֆոլոգիայի ինստիտուտի էվոլյուցիոն ֆիզիոլոգիայի ամբիոնի վարիչ։
1939 թվականին ընտրվել է ԽՍՀՄ գիտությունների ակադեմիայի թղթակից անդամ, իսկ 1943 թվականին Հայկական ԽՍՀ գիտությունների ակադեմիայի իսկական անդամ և կենսաբանական գիտությունների բաժանմունքի ակադեմիկոս-քարտուղար։ 1943-1947 թվականներին ակադեմիկոս Կոշտոյանցը եղել է Հայկական ԽՍՀ գիտությունների ակադեմիայի ֆիզիոլոգիայի ինստիտուտի տնօրենը։
Պարգևատրվել է Լենինի, Աշխատանքային Կարմիր դրոշի երկու և «Պատվո նշան» շքանշաններով։


== Աշխատություններ ==
Ակադեմիկոս Կոշտոյանցը մոտ 300 գիտական աշխատությունների հեղինակ է։ Կոշտոյանցի հիմնական աշխատությունները էվոլյուցիոն ֆիզիոլոգիայի բնագավառից են։ Նրա հետազոտությունները նշանակալից ազդեցություն ունեցան նյարդային համակարգի գործունեության քիմիական հիմունքների ժամանակակից հայեցակարգի ձևավորման վրա։
Նրա «Համեմատական ֆիզիոլոգիայի հիմունքները» (երկու հատորորով) աշխատությունը հրատարակվել է նաև անգլերեն, հունգարերեն, բուլղարերեն։ Նրա աշխատություններից են` «Վեգետատիվ և անիմալ չրգանների ֆունկցիաների վիճակը, նրանց էվոլյուցիայի լույսով», «Ապիտակուցային մարմինները, նյութերի փոխանակությունը և ներվային ռեգուլյացիան», «Ռուսաստանի ֆիզիոլոգիայի պատմության ակնարկներ» և այլն։


== Հասարակական գործունեություն ==
Խաչատուր Կոշտոյանցն իր գիտական գործունեությունը զուգակցել է հասարակական աշխատանքով։ Երկար տարիներ նա եղել է ֆիզիոլոգների, բիոքիմիկոսների և ֆարմակոլոգների համամիութենական ընկերության նախագահի տեղակալը և մասնակցել համամիութենական ու անդրկովկասյան համագումարների ու կոնֆերանսների կազմակերպմանը։ Կոշտոյանցը միջազգային ֆիզիոլոգիական կոնգրեսներում և սիմպոզիումներում վեր է հանել խորհրդային գիտության նվաճումները։ Նա ԽՍՀՄ երկրորդ գումարման Գերագույն խորհրդի դեպուտատ է եղել։


== Աղբյուրներ ==
«Խ. Ս. Կաշտոյանց», պատմաբանասիրական հանդես № 1, 1961, էջ 268-270


== Ծանոթագրություններ ==
Բորիս Բալայան (պատմաբան)

Անվան այլ կիրառումների համար տե՛ս՝ Բորիս Բալայան (այլ կիրառումներ)Բորիս Պավելի Բալայան (հունիսի 22, 1921(1921-06-22), Բաքու, Ադրբեջանական ԽՍՀ - հունիսի 22, 2005(2005-06-22), Երևան, Հայաստան), հայ պատմաբան։ Պատմական գիտությունների դոկտոր (1985), պրոֆեսոր (1991):


== Կենսագրություն ==
Բորիս Բալայանը ծնվել է 1921 թվականի հունիսի 22-ին, Բաքու քաղաքում։ Ավարտել է Խորհրդային բանակի օտար լեզուների ինստիտուտը (Մոսկվա, 1943), Թբիլիսիի պետական համալսարանի արևելագիտության ֆակուլտետը (1950): 1940-1950 թվականներին եղել է խորհրդային բանակի սպա, 1950-1955 թվականներին պարսկերեն է դասավանդել Թբիլիսիի պետական համալսարանի ռազմական ամբիոնում։ 1959-1973 թվականներին եղել է ՀԽՍՀ ԳԱ արևելագիտության բաժնի ավագ գիտաշխատող, 1973-1977 թվականներին՝ Երևանի պետական համալսարանի արևելագիտական ֆակուլտետի դեկան, 1977-2001 թվականներին՝ ՀՀ ԳԱԱ պատմության ինստիտուտի առաջատար գիտաշխատող, միաժամանակ դասախոսել է Երևանի ռուսաց և օտար լեզուների մանկավարժական ինստիտուտում։
Աշխատությունները վերաբերում են Իրանի, Մերձավոր ու Միջին Արևելքի երկրների և Ռուսաստանի միջազգային հարաբերությունների, Անդրկովկասը Ռուսաստանին միացնելու հարցերին։


== Երկեր ==
Иранская историография о гибели А. С. Грибоедова. История СССР. 1964, № 6
Международные отношения Ирана в 1813–1828 гг. Ереван, 1967.
Кровь на алмазе "Шах": Трагедия А. С. Грибоедова / Борис Балаян, 179 с. 4 л. ил. 20 см, Ереван, Айастан, 1983.
Дипломатическая история русско-иранских войн и присоединения Восточной Армении к России / Б. П. Балаян, АН АрмССР, Ин-т истории, 279,[1] с. 22 см, Ереван, Изд-во АН АрмССР 1988.


== Գրականություն ==
Տիգրան Հայազն, Գարեգին Ղազարյան։ 1000 հայազգի գեներալներ,ծովակալներ.-Ե.,Հեղինակային հրատարակություն, 2009 թ.,էջ 435։ ISBN 978-9939-53-105-2.


== Ծանոթագրություններ ==
Աստերոիդների ցանկ (259801-259900)

Աստերոիդների ցանկ (259701-259800)  • Աստերոիդների ցանկ  • Աստերոիդների ցանկ (259901-260000)
 Աստերոիդների ցանկ (259701-259800)  • Աստերոիդների ցանկ  • Աստերոիդների ցանկ (259901-260000)
Դեղին Քրիստոս (նկար)

«Դեղին Քրիստոս» (ֆր.՝ Le Christ jaune),  ֆրանսիացի պոստիմպրեսիոնիստ, սինթետիզմի, պրիմիտիվիզմի հիմնադիր և նախակարապետ Պոլ Գոգենի նկարը։ Այս ստեղծագործությունը հեղինակը վրձնել է 1889 թվականին։ Յուղաներկով կտավի չափերն են 91,1 × 74,3 սմ։ «Դեղին Քրիստոս» ստեղծագործությունն այսօր պահպանվում և ցուցադրվում է Օլբրայթ-Նոքս պատկերասրահում (Բուֆֆալո, Նյու Յորք նահանգ, ԱՄՆ)։


== Ստեղծման պատմություն ==
Պոլ Գոգենն առաջին անգամ Պոնտ Ավեն այցելեց 1886 թվականին։ Նկարչի ստեղծագործության Բրետանական ժամանակահատվածը, որտեղից կատարել է այցելություններ դեպի Առլ՝ Վինսենթ վան Գոգին, բնութագրվում է մի քանի կրոնական թեմաների ստեղծմամբ, այդ թվում և «Դեղին Քրիստոս» ստեղծագործությունը։ ֆրանսիացի գրող Օկտավ Միրբոն այս կտավն անվանել է «կաթոլիկ պատարագի, հնդկական մեդիտացիայի, գոթական  հերյուրանքի և նուրբ սիմվոլիզմի բարբարոսական սուր խառնուրդ»։


== Նկարագիր ==
«Դեղին Քրիստոս» ստեղծագործության մեջ ցավահար Հիսուս Քրիստոսը պատկերված է երեք բրետոնացի գյուղացի կանանց շրջապատւմ։ Վերջիններս հագել են ազգային ավանդական հանդերձանք, որոնք բնորոշ են 19-րդ դարի վերջին։ Խաչված Քրիստոսի հետին պլանում Պոլ Գոգենը նկարել է տիպիկ ֆրանսիական գյուղական բնապատկեր։ Հանգստությունը, որը տարածվում է երկնքում, կանանց խոնարհ, խաղաղ նստելաձևերը, հագեցած դեղին «արևային» լանդշաֆտը, աշնանային կարմիր տերևներով ծառերը, գյուղացին, ով հեռվում զբաղված է իր գործով, կարծես կապ չունեն խաչի վրա տեղի ունեցած ողբերգության հետ։ Վերոնշյալները կտրուկ կերպով հակադրության մեջ են գտնվում Հիսուս Քրիստոսի հետ, որի դեմքին արտացոլված է չարչարանքի այն մակարդակը, որը սահմանակցում է ապատիայի, անտարբերության հետ։
Անսահման չարչարանքը, որն արտացոլված է Հիսուս Քրիստոսի դեմքին, հակադրության մեջ է գտնվում մարդկանց անհոգ վիճակի հետ։


== Ծանոթագրություններ ==


== Գրականությոն ==
Gauguin et le Christ jaune. — Musée de Pont-Aven, 2000. — ISBN 2-910128-21-0


== Արտաքին հղումներ ==
«Informatie over het schilderij op de website van de Albright-Knox Art Gallery»։ Վերցված է 14-03-2015  (անգլերեն)
«Ingo F. Walther, Gauguin, Taschen, 2000»։ Վերցված է 14-03-2015   (անգլերեն)
«informatie over de herkomst van het schilderij op Plundered art (a perspective from the Holocaust Art Restitution Project)»։ Վերցված է 14-03-2015  (անգլերեն)
Gor

«Gor», Գոռ Մխիթարյանի չորրորդ ալբոմն է, որում տեղ են գտել երաժշտի հայտնի երգերի անգլերեն տարբերակները, ևս 2 նոր երգ ("About God", "Tip of my fingers")։ Ձայնագրվել է Լոս Անջելեսում և թողարկվել 2006 թվականին Gor Music լեյբլի կողմից։ Տևողությունը- 29 րոպե 49 վայրկյան։


== Երգացանկ ==
Բոլոր երգերի հեղինակն է Գոռ Մխիթարյանը։


== Երաժիշտներ ==
Գոռ Մխիթարյան - վոկալ, ակուստիկ կիթառ, երգերի հեղինակ
Վարուժան Հովակիմյան - բաս-կիթառ
Անդրե Հարությունյան - հարվածային, պերկուսսիա
Ջեյ Դին - կիթառ
Արտ Գրիգորյան - ստեղնային


== Մրցանակներ ==
2006 Armenian Music Awards Nomination - Լավագույն ռոք ալբոմ («Gor»)
2006 Armenian Music Awards Nomination - Լավագույն տեսահոլովակ («Stigma»)


== Տեսահոլովակներ ==
Stigma


== Արտաքին հղումներ ==
Ալբոմը Yahoo! Music կայքում
Ալբոմը CD Baby կայքում
Նռնաքարեր

Նռնաքարեր (նռան հատիկների գույնի նմանությամբ), միներալներ։ Իզոմորֆ տեղակալումների բնույթով առանձնացվում են երկու խումբ նռնաքարեր, որոնք ստորաբաժանվում են շարքերի։

Պիրալսպիտների խումբ (մագնեզիում—երկաթ—մանգանային նռմաքարեր)՝ պիրոպ, ալմանդին և սպեսարտին։ Այդ խմբում առկա է երկու իզոմորֆ շարք՝ պիրոպ-ալմանդին (առավել տարածվածը) և ալմանդին-սպեսարտին։
Ուգրանդիտների խումբ (կալցիումային նռնաքարեր)․ ընդգրկում է երեք շարք՝ գրոսուլյար-անդրադիտ (առավել տարածվածը), անդրադիտ-ուվարովիտ և անդրադիտ-շոռլոմիտ։Բոլոր նռնաքարերի բյուրեղագիտական համակարգը խորանարդային է։ Հերձում չունեն։ Կարծրությունը՝ 6,5-7,5, խտությունը՝ 3100—4300 կգ/մ3։ Նռնաքարերի առավել կարևոր հանքավայրերը կապված են մետամորֆային բյուրեղային թերթաքարերի, գնեյսների և ամֆիբոլիտների հետ (Կարելիա)։ Օգտագործվում են հղկող (նռնաքարային հղկաթղթեր, փոշիներ, սրաշրջանակներ) և շինարարական արդյունաբերության մեջ։ Գործիքաշինության մեջ և էլեկտրոնիկայում երբեմն փոխարինում են ռուբինին, շափյուղային։ Մի շարք թափանցիկ նռնաքարեր համարվում են կիսաթանկարժեք քարեր (կարմիր պիրոպ, դեղին գեսոնիտ, կանաչ ուվարովիտ, մորեգույն ալմանդին)։


== Ծանոթագրություններ ==
5-րդ հյուսիսային զուգահեռական

5-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 5°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Կենտրոնական Ամերիկայով, Հարավային Ամերիկայով և Ատլանտյան օվկիանոսով։ 

Այս զուգահեռականի բոլոր կետերն ունեն հյուսիսային լայնության 5° (հս.լ. 5°) կոորդինատը։
Այս զուգահեռականի լայնության մեկ աստիճանին համապատասխանում է 110 899 մ,


== Խաղաղ օվկիանոս ==
Այս զուգահեռականում Խաղաղ օվկիանոսն ունի ամենամեծ լայնությունը, որը կազմում է մոտ 19 300 կմ։


== Հատվող տարածքները ==


== Տես նաև` ==
6-րդ հյուսիսային զուգահեռական
4-րդ հյուսիսային զուգահեռական


== Ծանոթագրություններ ==
Թագվոր (անձնանուն)

Թագվոր, հայկական արական անուն։ Առաջացել է հայերեն թագավոր բառից։ Այս անվանը համապատասխանում է հունարեն Վասիլ՝ Βασίλειος, Βασιλική անձնանունը, որը նույնպես նշանակում է թագավոր։ Սկսել է գործածվել 13-րդ դարից։ Այս անձնանունից է առաջացել Թագվորյան ազգանունը։


== Գործածություններ ==
Թագվոր, որդի Պովրոս մելիքի։
Թագավոր, որդի Մարտիրոսի և եղբայր Պարոնշահի, ով 1329 թվականին գրել տվեց մի Ավետարան։
Թագվոր, մանկտավագ, հայր Պողոս սարկավագի ստացողի, 1343 թվական։
Թագուոր, հայր Զաքարիա աբեղայի, ով Անապատիկ գյուղում 1361 թվականին ընդօրինակել է «Մեկնություն Պատարագի»-ն։
Թագվոր, ոմն, հիշատակված է 1420 թվականից առաջ։


== Ծանոթագրություններ ==
Կրեստյախ

Կրեստյախ (ռուս.՝ Крестях, յակուտ.՝ Кириэстээх), գյուղ Ռուսաստանի Սախա-Յակուտիայի հանրապետության Սունտարսկի ուլուսի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շեստակովկա (ավան, Կիրովոգրադի շրջան)

Անվան այլ կիրառումների համար տե՛ս՝ ՇեստակովկաՇեստակովկա (ուկրաիներեն՝ Шостаківка), ավան Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Շեստակովկա ավանում բնակվում էր 562 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սուրբ Սարգիս եկեղեցի (Շահումյան, Մառնեուլի շրջան)

Սուրբ Սարգիս մատուռ, հայկական առաքելական եկեղեցի Վրաստանի Մառնեուլի շրջանի Շահումյան քաղաքում, որը կառուցվել է 18-րդ դարի վերջ կամ 19-րդ դարի սկիզբ։ Գտնվում է՝ Շահումյան (քաղաք, Մառնեուլի շրջան)ից 1կմ հարավ-արևելք ծովի մակերևույթից 745 մետր բարձրության վրա։
Այն մեծահռչակ ուխտատեղի է համարվում։


== Ճարտարապետություն ==
Մատուռը կառուցված է թաղակապ հորինվածքով, անմշակ քարով և կրաշաղախով պարզ շինություն, ունի մեկ մուտք՝ արևմուտքի կողմից, ունի կիսաբոլորակ խորան։
Մատուռի արտաքին չափերն են՝ 6,80x4,42 մ։
Կառուցման ստույգ ժամանակը հայտնի չէ, բայց որոշ կառուցողական առանձնահատկությունների այն կարելի է թվագրել
18-րդ դարի վերջ կամ 19-րդ դարի սկիզբ։


== Ծանոթագրություններ ==
Ուժազույգ

Ուժազույգ, բացարձակ արժեքով (մոդուլով) հավասար, ուղղությամբ հակառակ F և -F երկու զուգահեռ ուժեր, որոնք կիրառված են միևնույն պինդ մարմնին։ Ուժազույգ ձգտում է մարմնին պտույտ հաղորդել։
Ուժազույգ կազմող ուժերի ազդման գծերի միջև մեկ ամենակարճ հեռավորությունը կոչվում է ուժազույգի բազուկ։ Ուժազույգի ազդեցությունը պինդ մարմնի վրա բնութագրվում է ուժազույգի մոմենտի M վեկտորով, որը թվապես հավասար է զույգի ուժերից մեկի մոդուլի և ուժազույգի բազուկի արտադրյալին (M=F1) և ուղղված է ուժազույգի հարթությանն ուղղահայաց՝ դեպի այն կողմը, որտեղից մարմնի պտույտը ուժազույգի ազդեցությամբ երևում է ժամացույցի սլաքի պտույտին հակառակ ուղղությամբ։
Միևնույն պինդ մարմնին կիրառված՝ մոմենտի հավասար վեկտորներով երկու ուժազույգ մեխանիկորեն համարժեք են, հետևապես կարելի է, պահպանելով ուժազույգի մոմենտը, փոփոխել նրա ազդման գծերը և մեծությունները՝ առանց պինդ մարմնի վրա ուժազույգի ազդեցությունը փոփոխելու, ինչպես նաև ցանկացած թվով ուժազույգերի ազդեցությունը փոխարինել մեկ զույգի ազդեցությամբ այն պայմանով, որ այդ զույգի մոմենտի վեկտորը հավասար լինի բոլոր զույգերի մոմենտների վեկտորների գումարին։
Ելիզավետովկա (Ազովի շրջան)

Անվան այլ կիրառումների համար տե՛ս՝ Ելիզավետովկա (այլ կիրառումներ)Ելիզավետովկա (ռուս.՝ Елизаветовка), գյուղ Ռուսաստանի Ռոստովի մարզում։ Ելիզավետովսկովո գյուղական համայնքի շրջկենտրոնն է։ Ազով քաղաքից գտնվում է 80 կմ հեռավորության վրա։
(686) Գերսույնդ

(686) Գերսույնդ (անգլ.՝ Gersuind), աստերոիդ աստերոիդների հիմնական գոտում։ Հայտնաբերվել է 1909 թվականի օգոստոսի 15-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,589042 ա. մ., առավելագույնը մոտենում է 1,8931 ա. մ. հեռավորության վրա և հեռանում 3,285 ա. մ., իսկ Երկրի ուղեծրին Գերսույնդ աստերոիդը նվազագույնը մոտենում է 0,9591 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1521,62 երկրային օրվա ընթացքում, իր ուղեծրով շարժվելով միջինում 0,236589 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,68° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(686) Գերսույնդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սպանիր քո սիրելիներին

«Սպանիր քո սիրելիներին» (անգլ. Kill Your Darlings), ամերիկյան կենսագրական դրամա, որը նկարահանել է Ջոն Կրոկիդասը։ Ֆիլմի պրեմիերան տեղի է ունեցել Սանդենսի 29-րդ կինոփառատոնում 2013 թվականի հունվարի 18-ին, որտեղ ստացել է դրական արձագանքներ։ Ֆիլմը ցուցադրվել է Տորոնտոյի կինոփառատոնում, իսկ հետագայում ցուցադրվել է Հյուսիսային Ամերիկայի տարածքում 2013 թվականի հոկտեմբերի 16-ին։ Ֆիլմը նաև հասանելի է Blu-ray-ում և DVD-ում 2014 թվականի մարտի 18-ին ԱՄՆ-ում։
Ֆիլմի սյուժեն պատմում է բիթ սերնդի անդամների համալսարանի կյանքի, փոխհարաբերությունների և տեղի ունեցած սպանության մասին։


== Դերերում ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Կոլեսալվետի

Կոլեսալվետի  (իտալերեն՝ Collesalvetti), կոմունա Իտալիայի Տոսկանա մարզի Լիվոռնո գավառում։
Բնակչությունը կազմում է 16229 մարդ (2008 թվականի տվյալներով)։ Բնակչության խտությունը՝ 148 մարդ/կմ²։ Տարածքը՝ 110 կմ²։ Փոստային ինդեքս՝ 57014։ Հեռախոսային կոդ՝ 0586։
Բնակավայրի հովանավորն է սուրբ Սանտի Կուիրիկո է Գուիլիտա։


== Ժողովրադագրություն ==
Բնակչության աճը։


== Կոմունային վարչակազմ ==
Հեռախոսահամար։ 0586 980201
Էլեկտրոնային հասցե։ info@comune.collesalvetti.li.it
Գլխավոր կայք։ http://www.comune.collesalvetti.li.it/


== Արտաքին հղումներ ==
Բնակավայրիկ գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հայաստանի Բարձրագույն խումբ 2018-19 (ֆուտբոլ)

Հայաստանի Բարձրագույն խումբ 2018-19, Հայաստանի ֆուտբոլի բարձրագույն առաջնության 27-րդ մրցաշրջանը։ Մասնակցում է 9 ակումբ։ Չեմպիոնական տիտղոսը պաշտպանում է «Ալաշկերտը»։


== Մասնակից ակումբներ ==
Բարձրագույն խմբի 2018-19 մրցաշրջանին մասնակցում է 9 ակումբ։


=== Մարզադաշտեր ===

1Ընթացիկ մրցաշրջանում Գանձասար-Կապանի տնային մարզադաշտը կլինի Երևանում Ավանի ֆուտբոլի ակադեմիայի մարզադաշտը, չնայած ակումբը ներկայացնում է Կապան քաղաքը։


== Մրցաշարային աղյուսակ ==


== Առաջնության առաջատարները ==


== Արդյունքներ ==


=== Առաջին շրջան ===


=== Երկրորդ շրջան ===


== Ռմբարկուներ ==


== Տես նաև ==
Հայաստանի Առաջին խումբ 2018-19
Հայաստանի ֆուտբոլի գավաթ 2018-19


== Ծանոթագրություններ ==


== Արտաքին հղումներ ==
Խաղերի ժամանակացույց
Ուդմուրտիա

Ուդմուրթական հանրապետություն (ռուս.՝ Удмуртская Республика), հանրապետություն Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Իժևսկ քաղաքը։
Սահմանակից է Ռուսաստանի Կիրովի մարզի, Պերմի երկրամասի, Բաշկորտոստան և Թաթարստան հանրապետությունների հետ։


== Ծանոթագրություններ ==


== Արտաքին հղումներ ==
Ուդմուրթական հանրապետության պաշտոնական կայք Archived 2018-10-14 at the Wayback Machine.
Վավիլովո (գյուղ, Ուֆիմսկի շրջան)

Անվան այլ կիրառումների համար տե՛ս՝ Վավիլովո (այլ կիրառումներ)Վավիլովո (ռուս.՝ Вавилово, բաշկիրերեն՝ Вавилов), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 193 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զմզըմ

Զմզըմ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Բնակչություն ==
XX դարի սկզբին ուներ 40 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մոկա (գյուղ, Մյառյամաա շրջան)

Անվան այլ կիրառումների համար տե՛ս՝ ՄոկաՄոկա (էստ․՝ Moka), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բիյսկ

Բիյսկ (ռուս.՝ Бийск), քաղաք Ռուսաստանի Դաշնության Ալթայի երկրամասում, նավակայան Բիա գետի ափին։ Բնակչությունը կազմում է ▼200 629 մարդ (2019)։ 
Հիմնադրվել է 1709 թվականին՝ որպես ռազմական ամրոց, քաղաք է 1782 թվականից։
Կան մեքենաշինական, թեթև, սննդի, քիմ․ և փայտամշակման արդյունաբերության ձեռնարկություններ։ Գործում են մանկավարժական ինստիտուտ, Ալթայի պոլիտեխնիկական ինստիտուտի երեկոյան ֆակուլտետը, միջնակարգ մասնագիտական 8 հաստատություն, դրամատիկական թատրոն, հայրենագիտական թանգարան։ 


== Ծանոթագրություններ ==
Derby del Sole

Արևի դերբի (իտալերեն՝ Derby del Sole), ֆուտբոլային մրցակցություն Իտալիայի հարավի երկու գլխավոր ակումբների՝ Նապոլիի և Ռոմայի միջև։


== Արև դերբիի բոլոր արդյունքները ==


== Վիճակագրություն ==


== Ծանոթագրություններ ==
Բերեստովսկի գյուղական խորհուրդ (Լիպովոդոլինսկի շրջան)

Անվան այլ կիրառումների համար տե՛ս՝ Բերեստովսկի գյուղական խորհուրդ (այլ կիրառումներ)Բերեստովսկի գյուղական խորհուրդ  (ուկրաիներեն՝ Берестівська сільська рада), Ուկրաինայի Սումիի մարզի Լիպոդոլինսկի շրջանում։
2001 թվականի տվյալներով Բերեստովսկի գյուղական խորհրդում բնակվում էր 952 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սեն Մանժ

Սեն Մանժ (ֆր.՝ Saint-Menges), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1049 մարդ, բնակչության խտությունը` 85.91 մարդ/կմ²։ Բնակավայրը զբաղեցնում է 12.21 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 16 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 671 աշխատունակ (15-64 տարեկան) բնակիչ, որոնցից ակտիվ էին 479-ը, իսկ ոչ ակտիվները` 192։ Ակտիվության ցուցանիշը կազմում է 71,4 %։ 479 աշխատունակ մարդկանցից աշխատել է 406 անձ (238 տղամարդ և 168 կին)։ Գործազուրկ են եղել 73 անձ (30 տղամարդ և 43 կին)։ 192 անաշխատունակներից 51-ը եղել են աշակերտներ կամ ուսանողներ, 72-ը` թոշակառուներ, իսկ 69-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
2014 թ. NBA դրաֆթ

2014 թվականի NBA-ի դրաֆթը տեղի ունեցավ 2014 թվականի հունիսի 26-ին` Նյու Յորքի Բրուքլին թաղամասի «Բարքլեյս սենթր» մարզապալատում։  Դրաֆթն ԱՄՆ-ում ցուցադրվել է «ESPN» սպորտային հեռուստաալիքով։ Այս դրաֆթում Բասկետբոլի ազգային ասոցացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների` Միացյալ Նահանգներից և այլ երկրներից։ Վիճակահանությունը տեղի էր ունեցել նույն թվականի մայիսի 20-ին, ինչի արդյունքում «Կլիվլենդ Կավալիերսը» երկրորդ տարին անընմեջ (և 2003 թվականից սկսած՝ 4-րդ անգամ) ստացել էր առաջինն ընտրելու իրավունքը։ Վերանվանումից հետո դրաֆթում հանդես եկավ նաև «Շառլոթ Հորնեթսը»։ Դեյվիդ Սթեռնից հետո NBA-ի գլխավոր քարտուղարի պաշտոնը զբաղեցրած Ադամ Սիլվերն առաջին անգամ ստանձնեց վարողի պաշտոնը։
Օգտվելով առաջինն ընտրելու իրավունքից՝ «Կլիվլենդ Կավալիերսը» ընտրում է Էնդրյու Ուիգինսին՝ Նևադայի համալսարանից։ Ուիգինսը դառնում է երկրորդ անընմեջ կանադացին, ով NBA-ի դրաֆթում ընտրվում է # 1 ընտրությամբ (Էնթոնի Բենեթից հետո)։
Բազմաթիվ սպորտային վերլուծաբանների կարծիքով՝ դրաֆթը բավականին խորն էր և հարուստ տաղանդավոր բասկետբոլիստներով։ Դրաֆթում առաջին անգամ զարգացման լիգայի բասկետբոլիստն ընտրվում է 1-ին ռաունդում (Փի Ջեյ Հեյրսթոն), ինչպես նաև առաջին անգամ ընտրվում է մարզիկ Կանաչ Հրվանդանից (Վալտեր Տավարես)։ Բացի այդ, Ադամ Սիլվերի գլխավորությամբ և դահլիճի ծափահարությունների ներքո հատուկ ուշադրություն հրավիրվեց սիրողական բասկետբոլիստ Այզեա Օսթինի շուրջ, ով դրաֆթից 4 օր առաջ պարզել էր, որ չի կարողանա շարունակել բասկետբոլային կարիերան՝ Մարֆանի համախտանիշ ունենալու պատճառով։


== Դրաֆթ ==


=== Պատկերասրահ ===

		
		
		
		
		
		
		
		
		
		
		


=== Պայմանանշաններ ===


=== Բուն Դրաֆթը ===


== Ծանոթագրություններ ==


== Արտաքին հղումներ ==
2014 NBA դրաֆթ - պաշտոնական էջ
2014 NBA դրաֆթը ESPN-ի կայքում
Կոզ (կանտոն)

Անվան այլ կիրառումների համար տե՛ս՝ Կոզ (այլ կիրառումներ)Կոզ (ֆր.՝ Cozes), Ֆրանսիայի կանտոն, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Սենտ օկրուգի մեջ։ Համաձայն 2006 թվականի մարդահամարի կանտոնի բնակչությունը 11339 մարդ էր։Կանտոնի համարը 1708 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Բրանդենբուրգյան դարպասներ

Անվան այլ կիրառումների համար տե՛ս՝ Բրանդենբուրգյան դարպասներ (այլ կիրառումներ)

Բրանդենբուրգյան դարպասներ (գերմ.՝ Brandenburger Tor) - ճարտարապետական հուշարձան Բեռլինի կենտրոնում։ Կառուցվել է 1788 - 1791 թթ.:


== Պատմություն ==
Նշելով իր 226-րդ տարեդարձը, Բրանդենբուրգյան դարպասները համարվում է Գերմանիայի և Բեռլինի ամենահայտնի սիմվոլը, իսկ 1989 թ.-ից հետո այն դարձավ երկրի վերամիավորման սիմվոլը։
Բրանդենբուրգյան դարպասները Բեռլինում պահպանված միակ քաղաքական դարպասն է, նրա սկզբնական անվանումն էր՝ «Աշխարհի դարպասներ»։ Այն կառուցվել է Կառլ Գոթթարդ Լանգգանսի կողմից 1789-1791 թթ. և համարվում է առաջին զգալի աշխատանքը, որը կատարվել էր բեռլինյան դասականապաշտության ոճով։ Բրանդենբուրգյան դարպասների կառուցման գործում մոդել է ծառայել Աթենքի միջնաբերդը։ Դարպասների ճակատն ի սկզբանե ներկված էր եղել սպիտակ գույնով։ Ճակատի ձևավորումը պատկանում է Յոհան Գոթֆրիդ Շադովին։ Հենց նա էլ մշակել է վեցմետրանոց մարտակառքը, որը վերահսկում է հաղթանակի աստվածուհի Վիկտորիան։ (Այն տեղակայված է արևելյան կողմում)։
Նվաճելով Բեռլինը, Նապոլեոնը հրամայում է քանդել մարտակառքը և տեղափոխել Փարիզ։ Նապոլեոնի դեմ հաղթանակից հետո աստվածուհի Վիկտորիան վերադարձվել է Բեռլին և ստացել Երկաթե խաչ, կառուցված Ֆրիդրիխ Շնիկելի կողմից։
1871 թվականին ֆրանկո-Պրուսական պատերազմից հետո հաղթանակած զինվորների երթը քայլեց դարպասների միջով։ 1918-1920 թթ.- հակահեղափոխական տրամադրվածությամբ զինվորները 1933 թվականին դարպասները վերածեցին Ազգային-սոցիալիստական տոնակատարության տեսարանի։
Երկրորդ համաշխարհային պատերազմի ժամանակ Բրանդենբուրգյան դարպասները մեծ վնասներ կրեցին, իսկ մարտակառքն ամբողջությամբ ավերվեց։ 1945-1957 թթ. մարտակառքի վրա ծածանվում էր Խորհրդային Միության դրոշը, որից հետո այն փոխարինվում է Գերմանիայի Դեմոկրատական Հանրապետության դրոշի։ (Սկսած 1989 թ., Գերմանիայի միավորումից հետո դարպասների վրա ոչ մի դրոշ չկա)։
1956 թ.-ին դարպասները վերականգնվել են, իսկ մարտակառքը վերականգնվել է միայն 1958 թվականին։ 1961 թ.-ի օգոստոսի 13-ին Բեռլինյան պատը արգելում է անցումը դարպասներով։ Պատը գտնվում էր Արևելյան Բեռլինի տարածքում և Արևմտյան Բեռլինի քաղաքացիները անցնել պատի մյուս կողմը չէին կարողանում։ Բայց նաև Արևելյան Բեռլինի բնակիչները չէին կարող մուտք գործել Արևմտյան Բեռլին, քանի որ այն անջատված էր Արևմտյան Բեռլինից։
Իվաշնևո (գյուղ, Դեմիդովսկի շրջան)

Իվաշնևո (ռուս.՝ Ивашнево), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դաշկովկա (գյուղ, Կոբելյակի շրջան)

Անվան այլ կիրառումների համար տե՛ս՝ Դաշկովկա (այլ կիրառումներ)Դաշկովկա (ուկրաիներեն՝ Дашківка), գյուղ Ուկրաինայի Պոլտավայի մարզի Կոբելյակի շրջանում։ Դաշկովսկի գյուղական խորհրդի վարչական կենտրոնն է, բացի այդ, ներառում է Գրիգորովկա, Ռևուշչինո, Տվերդոխլեբի և Շևչենկո գյուղերը։
2001 թվականի տվյալներով Դաշկովկա գյուղում բնակվել է 406 մարդ։


== Աշխարհագրական դիրք ==
Դաշկովկա գյուղը գտնվում է Վորսկլա գետի դելտայի ձախ ափից 4,5 կմ հեռավորության վրա։ 1,5 կմ հեռավորության վրա գտնվում է Շևչենկո գյուղը։ Գյուղի միջով անցնում է ոռոգման ջրանցք։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օստրովկի (գյուղ, Վսևոլոժսկի շրջան)

Անվան այլ կիրառումների համար տե՛ս՝ ՕստրովկիՕստրովկի (ռուս.՝ Островки), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 86 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճապոնիայի սահմանադրաիրավական կառուցակարգը

Ճապոնիայի սահմանադրաիրավական կառուցակարգը, նրա հիմունքները սահմանված են Ճապոնիայի սահմանադրությամբ (ընդունվել է 1947 թ. մայիսի 3-ին)։ Այն համարվում է երկրի հիմնական օրենքը և մանրամասնորեն կարգավորում է ինչպես մարդու և քաղաքացու հիմնական իրավունքների, այնպես էլ երկրի պետական իշխանության մարմինների հետ կապված հիմնական հասարակական հարաբերությունները։ Սահմանադրությունը կազմված է պրեամբուլայից, 11 գլխից, 103 հոդվածից։ Պրեամբուլան սահմանում է սահմանադրության ընդունման անհրաժեշտությունը, հիմնավորում դա։


== Կայսր ==

Ճապոնիայի կայսերական դինաստիան աշխարհում հնագույններից մեկն է։ Ըստ սահմանադրության հ. 1-ինի՝ կայսրը համարվում է պետության գլուխը և երկրի միասնության խորհրդանիշը, նրա կարգավիճակը կանխորոշում է ժողովուրդը՝ օժտված սուվերեն իշխանությամբ։ Կայսերական թագը փոխանցվում է ժառանգաբար՝ ըստ պառլամենտի ընդունած օրենքի։ Կայսրը իրականացնում է միայն այնպիսի գործողություններ, որոնց համար լիազորված է սահմանադրությամբ։ Մասնավորապես, ըստ հիմնական օրենքի, կայսրը՝ Կաբինետի (գործադիր իշխանություն) համաձայնությամբ՝

հրապարակում է սահմանադրությունը, օրենքները, պայմանագրերը,
հրավիրում է պառլամենտ,
հայտարարում է պառլամենտի ընտրության մասին,
նշանակում և պաշտոնից ազատում է պետական նախարարներին,
նշանակում է Գերագույն դատարանի նախագահին,
շնորհում է ներում,
շնորհում է պետական պարգևներ,
ընդունում է այլ պետությունների դիվանագիտական ներկայացուցիչներին։


== Պառլամենտ ==

Համարվում է երկրի բարձրագույն օրենսդիր մարմինը։ Ունի երկպալատ կառուցվածք՝ Ներկայացուցիչների պալատ (ստորին) և Խորհրդականների պալատ (վերին)։ Առաջինն ունի 512, իսկ երկրորդը՝ 252 անդամ։ Երկու պալատներն էլ ընտրվում են ժողովրդի կողմից։ Ներկայացուցիչների պալատի գործունեության ժամկետը 4, իսկ Խորհրդականների պալատինը՝ 6 տարի է։ Վերջինիս 1/2 մասը երեք տարին մեկ վերընտրվում է։ Պատգամավորը միաժամանակ չի կարող լինել 2 պալատի անդամ։
Պառլամենտը իր գործունեությունը իրականացնում է նիստերի միջոցով, որը հրավիրվում է տարին մեկ անգամ։ Նիստերը կարող են լինել հերթական, արտահերթ, հատուկ։ Հերթական նիստ հրավիրվում է տարին մեկ անգամ, ընդ որում՝ յուրաքանչյուր տարվա դեկտեմբերին, արտահերթը՝ մեկ պալատի 1/4-ի համաձայնությամբ, իսկ հատուկը՝ պառլամենտի արձակման ժամանակ։
Պառլամենտում գործում է 20 մշտական հանձնաժողով։
Պառլամենտի գործունեության հիմնական նպատակը օրենքի ընդունումն է։ Օրինագծերը քննարկվում են ստորին, հետո՝ վերին պալատում։ Կա քվեարկության 3 ձև՝

ոտքի կանգնել,
գաղտնի քվեարկություն,
ըստ քվեաթերթիկի գույնի՝ սպիտակ (կողմ) և կապույտ (դեմ)։


== Կաբինետ ==

Համարվում է երկրի բարձրագույն գործադիր մարմինը։ Այն կազմված է վարչապետից և մյուս պետական նախարարներից։
Որպես կանոն, վարչապետը սովորաբար իշխող կուսակցության ղեկավարն է։ Նա կարող է նշանակել առավելագույնը 20 նախարարի։
Վարչապետի իրավասությանն են պատկանում՝

Կաբինետի գործունեության նկատմամբ վերահսկողությունը,
նախարարների նշանակումը,
օրինագծերի առաջադրումը,
պառլամենտին հաշվետվություն ներկայացնելը,
օրենքների ստորագրումը և հրապարակումը։


== Դատական համակարգ ==

Այն ունի քառաստիճան կառուցվածք՝

Գերագույն դատարան,
վերաքննիչ դատարան (8),
տեղական դատարան (50),
առաջին ատյանի (450) և ընտանեկան դատարաններ (50)։Որպես բարձրագույն ատյան հանդես է գալիս Գերագույն դատարանը։ Դատավորները պաշտոնավարում են մինչև 70 տարեկանը լրանալը։


== Ծանոթագրություններ ==
Մետևի

Մետևի (ռուս.՝ Метеви), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 17 կմ է։ Հոսում է Պենժինսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19100000112120000054881


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փողա

Փողա, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մուդի շրջան (Հարավային Դակոտա)

Մուդի շրջան (անգլ.՝ Moody County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.347 կմ² է, բնակչությունը՝ 6.486 մարդ (2010 թ. տվյալներով)։ Շրջկենտրոնն է Ֆլանդրո բնակավայրը։ Կազմավորվել է 1873 թ.։
Ապավեն Պողոսյան

Ապավեն Սարգսի Պողոսյան (1923, Տոլորս, Հայաստան - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Ապավեն Պողոսյանը ծնվել է 1923 թվականին, Սիսիանի շրջանի Տոլորս գյուղում։ 1941 թվականին ավարտել է Բռնակոթի միջնակարգ դպրոցը, դեկտեմբերին զորակոչվել է Կարմիր բանակ։ 
Պողոսյանը 89-րդ հայկական դիվիզիայի 400-րդ հրաձգային գնդում մարտնչել է հայրենիքի ազատության համար մինչև հաղթանակը` 1945 թվականի մայիսը։ 1942 թվականին Հյուսիսային Կովկասի ռազմաճակատում կռվել է Գրոզնի քաղաքի պաշտպանության համար։ Այն դասակը, որի կազմում Պողոսյանը մասնակցել է մարտերին, պայթեցրել է Թերեք գետի վրայի կամուրջը, փակել հակառակորդի ճանապարհը, մասնակցել է Հյուսիսային Կովկասի բազմաթիվ բնակավայրերի ազատագրմանը։ 89-րդ հայական դիվիզիան մասնակցել է Ղրիմի ազատագրմանը, նրա շարքերում Պողոսյանը գրոհել է ֆաշիստական բարբարոսների կրակակետերի ու խրամատների վրա։
Պողոսյանը Բեռլինը գրավող հայորդիների շարքում  մարտերով հասել է Բեռլին։ Հրամանատարության առաջադրանքները օրինակելիորեն կատարելու համար պարգևատրվել է «Խիզախության համար», «Վարշավայի ազատագրման համար», «Բեռլինի գրավման համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար»  և այլ մեդալներով։ 
Մեծ հաղթանակից հետո Պողոսյանը զորացրվել է բանակից և անմիջապես անցել մանկավարժական աշխատանքի։ 1952 թվականին ավարտել է Երևանի պետական հեռակա մանկավարժական ինստիտուտի աշխարհագրական ֆակուլտետը։ Աշխատել է Էջմիածնի շրջանի Գրիբոյեդով գյուղի միջնակարգ դպրոցում։ Դասավանդել է աշխարհագրություն։


== Պարգևներ ==
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
«Խիզախության համար» մեդալ
«Վարշավայի ազատագրման համար» մեդալ
«Բեռլինի գրավման համար» մեդալ


== Ծանոթագրություններ ==
Quest Pistols (խումբ)

Quest Pistols Show (մինչև 2014 թվականը՝ Quest Pistols), Ուկրաինական շոու ծրագիր, որը ստեղծվել է 2007 թվականին։ Ծրագիրը հայտնի է դարձել 2007 թվականի «Шанс» հեռուստահաղորդման ժամանակ՝ իրենց դեբյուտային «Ես հոգնել եմ» («Я устал») երգի կատարումից հետո։ Ներկա ժամանակով թողարկվել են երկու ամբողջական ալբոմներ, և մեկ EP։ MTV Europe Music Award-ի և «Золотой граммофон»-ի մրցանակակիրներ։


== Խմբի պատմությունը ==


=== Տրիո։ 2007-2011 ===
Խումբը սկսում է Quest պարային բալետից, որի անդամներն էին Անտոն Սավլեպովը, Նիկիտա Գորյուկն ու Կոնստանտին Բորովսկին։ Նրանք որոշում են հանդես գալ փոփ աստղերի համար նոր ամպլուայով և ձայնագրում են «Shocking Blue» խմբի «Long and lonesome road» երգի քավր տարբերակը՝ «Ես հոգնել եմ» անունով։ Նրանց առաջին ելույթը, որ կայացել է 2007 թվականի ապրիլի 1-ին, հանդիսատեսի կողմից ընդունվել է շատ ջերմ։ Նրանց ելույթի համար հեռուստադիտողները տվել են 60 000 ձայն, Quest Pistols-ը դարձնելով հայտնի։
«Ես հոգնել եմ» երգի տեսահոլովակը թողարկվել է 2007 թվականի մայիսին և միանգամից հայտնվել է երաժշտական հեռուստաալիքներում։ Նրանց դեբյուտային ալբոմի՝ «Քեզ համար» («Для тебя»), շնորհանդեսը կայացել է 2007 թվականի հոկտեմբերի վերջին։ Վաճառքի թվով սկավառակը դարձել է «Ոսկի» և ձեռք է բերել շատ դրական արձագանքներ։ Խումբը նաև ձայնագրել է Նիկոլայ Վորոնովի «Սիրո սպիտակ ճպուռ» երգի շատ հաջողված քավրը, որի հիման վրա տեսահոլովակ է թողարկել, որն էլ Youtube-ում դառնում է հիթ։


=== Նոր կազմ։ 2011-2013 ===
2011 թվականին խումբը լքում է Կոնստանտին Բորովսկին, նրա տեղը լրացնում է Դանիիլ Մացեյչուկը։ Դանիիլը լքում է խումբը 2013 թվականին։ Ավելի ուշ Կոստյան ու Դանիիլը կազմում են KBDM երաժշտական խումբը և նույնանուն հագուստի բրենդը։


=== Կարգավիճակի փոփոխում։ 2014- ներկա ժամանակներ ===
2013 թվականի հունիսից մինչև 2014 թվականի ապրիլ խումբը շրջագայում էր երկու մենակատարներով՝ Անտոն Սավլեպով և Նիկիտա Գորյուկ, ինչպես նաև գաղտնի դիմակով մասնակցի հետ, բայց արդեն 2014 թվականի ապրիլից, խմբին ավելացան Ռիո դե Ժանեյրոյից բրազիլիացի Վաշինգտոնը, և Մարիամն ու Իվանը։
2014 թվականի նոյեմբերի 15-ից կայացավ պարային Quest Pistols Show-ի պրեմիերան, որից հետո էլ՝ 2015 թվականի հունվարից երաժիշտները ուղևորվեցին շուրջերկրյա շրջագայությունների։ Այդ շոուի սկզբունքը դարձավ խմբի պարային փիլիսոփայության հիմքը։ Ինչը հետագայում բերեց խմբի շոու-ֆորմատի փոխվելուն ու անվանափոխեց Quest Pistols Show-ի։
2015 թվականի մարտի 8-ին կայացավ «Soundtrack» անունով EP-ի թողարկումը։ Ալբոմի մեջ ներառվել են խմբի նոր երգերը, որոնք առանձնացվել են ժամանակից հնչողությամբ՝ պարային և ակումբային հաուս երգեր։


== Ժամանակացույց ==
Վիկտոր Ավդեև (ռազմական գործիչ)

Վիկտոր Ավդեև (ռուս.՝ Виктор Иванович Авде́ев,ապրիլի 14, 1923(1923-04-14), Sormovsky City District, Նիժնի Նովգորոդի մարզ, ՌԽՖՍՀ, ԽՍՀՄ - հունվարի 21, 1955(1955-01-21), Նիժնի Նովգորոդ, ՌԽՖՍՀ, ԽՍՀՄ), ռուս և խորհրդային գրող։


== Կենսագրություն ==
Ծնվել է 1923 թվականին, Սորմովոյում։
Հաճախել է Պիոներների պալատին կից գրականության խմբակ։ Դպրոցն ավարտելուց անմիջապես հետո 1941 թվականին մեկնել է ռազմաճակատ։ Մասնակից է եղել Հայրենական մեծ պատերազմին։ Պատերազմի ընթացքում Մոսկվայից հասել է Բեռլին։ Պատերազմը ավարտել է գվարդիայի կապիտանի կոչումով։ Պարգևատրվել է վեց մեդալներով և ԽՍՀՄ երեք շքանշաններով։
Պատերազմից հետո ընդունվել է հումանիտար գիտությունների ինստիտուտ, սակայն 1950 թվականին անմիջապես տեղափոխվել է Մաքսիմ Գորկու անվան գրականության ինստիտուտի երրորդ կուրսը, որը ավարտել է 1954 թվականին։
1955 թվականի հունվարի 21-ին հանկարծամահ է եղել։


== Ստեղծագործություններ ==
Շատ բանաստեղծությունների և պոեմների հեղինակ է, որոնք հիմնականում նվիրված են պատերազմական ժամանակներին։
Բանաստեղծություններ սկսել է գրել դեռևս դպրոցում։ Լինելով խմբակի անդամ` նա մասնակցել է «Գորկու թոռների խոսքը» ժողովածուի հրատարակմանը, որտեղ Վ. Ավդեևը ներկայացրել է «Մանկական երկաթուղի» և «Նավաստի պատմություն» բանաստեղծությունները։
1951 թվականին Վ. Ավդեևը Միխայիլ Տիմոնինի և Ալեքսանդր Պլոտնիկովի հետ միասին բանաստեղծությունների մեծ ընտրանիք է հրատարակել «Ամենաթանկագինի մասին» ժողովածուի մեջ։ Երկու տարի անց Վոլգո-Վյատյան հրատարակչությունում լույս է տեսել նրա առաջին` «Վոլգայի լուսաբացը» գիրքը։
Պատերազմի մասին բանաստեղծություններից բացի, բանաստեղծը հրատարակել է «Սորմովիչի» պոեմը։ Դրանից հետո նա սկսել է աշխատել «Պատուհան դեպի արևելք» պոեմի վրա։ 1953 թվականի սկզբին նա այն հանձնում է «Գորկու ճշմարտություն» հրատարակչատանը։ Պոեմը պատրաստ էր տպագրության համար, մուտքագրված էր, բայց տարածքային կուսակցական կոմիտեում այն ​​կանգնեցվել է գրաքննության կողմից։


== Ընտրված ստեղծագործություններ ==


=== Բանաստեղծությունների ժողովածուներ ===
«Կուլմինացիա»
«Վոլգայի լուսաբաց»
«Մի կաթիլ մեղրը»


=== Պոեմներ ===
«Պատուհան դեպի արևելք»
«Սորմորովի»


=== Բանաստեղծություններ ===
«Ուզլովայա կայարան»
«Կուսակցական տոմս»


== Ծանոթագրություններ ==


== Գրականություն ==
Кулагин В. Гвардии капитан Виктор Авдеев // Красный Сормович. — 2005. — 10-16 июня (№ 23). — С. 11. — (Из истории сормовской поэзии)


== Արտաքին հղումներ ==
Վիկտոր Ավդեև
Խաղող անտառային

Խաղող անտառային (լատ.՝ Vitis silvestris), խաղողազգիների ընտանիքին պատկանող խաղողի ենթատեսակ։ Գրանցված է Հայաստանի Կարմիր գրքում։


== Նկարագրություն ==
Ընձյուղները թեթևակի անկյունավոր են, մերկ։ Բազմամյա ճյուղերի կեղևը ժապավենաձև անջատվում է։ Երկտուն բույս է․ արական ծաղիկները գտնվում են մեկ, իգականը՝ մի այլ բույսի վրա։ Թփերով ծածկված բազմամյա որթատունկն ունի 10-15 մ երկարություն։ Տերևները կլորաձև են կամ երիկամաձև՝ 3-9 սմ երկարությամբ։ Պտուղները սև են, կուլտուրական խաղողի պտուղների համեմատությամբ ավելի մանր, տտիպ, ցածրորակ։ Քիչ է վարակվում վնասատուներով ու հիվանդություններով։ Օգտագործվում է թարմ և վերամշակված վիճակում։ Պիտանի է գինի, օղի, զանազան հյութեր պատրաստելու համար։ Ծաղկում է հիմնականում մայիս ամսին, իսկ պտուղները հասունանում են սեպտեմբերին։ Պտուղները պարունակում են 10-12 % շաքար, վիտամիններ և օրգանական թթուներ, իսկ սերմերը՝ 10-12 % ճարպեր։ Ցրտադիմացկուն է։


== Տարածվածություն ==
Տարածված է արևմտյան Եվրոպայի միջին և հյուսիսային շրջաններում, ՍՍՀՄ-ում։ Հանդիպում է հյուսիսային Հայաստանի ստորին անտառային գոտում, նաև Զանգեզուրում՝ ծովի մակերևույթից 900 մ բարձրության վրա։


== Նշանակություն ==
Բուժական նպատակներով օգտագործում են պտուղները, որոնք պարունակում են դաբաղանյութեր, անտոցիաններ, ֆլավոնոիդներ՝ կվերցետին և այլն։ Տերևներն օգտագործում են որոշ ազգային կերակրատեսակներ պատրաստելու համար, համարվում են նաև լավ անասնակեր։


== Ծանոթագրություններ ==
Սվետլանա Վարդանյան

Սվետլանա Վարդանյան (ծնն.՝ անհայտ), խորհրդային և վրացական թատրոնի ու կինոյի դերասան։


== Կենսագրություն ==
Սվետլանա Վարդանյանը Թբիլիսիի պատանի հանդիսատեսի թատրոնի դերասանուհի է։


== Դերերը թատրոնում ==
Թիմմի՝ մամոնտի հասակակիցը


== Ֆիլմագրություն ==


== Ծանոթագրություններ ==
Պլիսովսկի գյուղական խորհուրդ (Խարկովի մարզ)

Պլիսովսկի գյուղական խորհուրդ  (ուկրաիներեն՝ Плисівська сільська рада), Ուկրաինայի Խարկովի մարզի Լոզովսկի շրջանում։
2001 թվականի տվյալներով Պլիսովսկի գյուղական խորհրդում բնակվում էր 537 մարդ։ Տարածքը՝ 32.69 կմ²։ Բնակչության խտությունը կազմում էր 16.43 մարդ/կմ²։ Խորհրդում կա 1 բնակավայր։ 
Հիմնվել է 1920 թվականին։


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
Ֆրանկ Ջուդ, Բարոն Ջուդ

Ֆրանկ Էշքորտ Ջուդ, Բարոն Ջուդ (մարտի 28, 1935(1935-03-28), Սաթն, Մեծ Լոնդոն, Անգլիա, Միացյալ Թագավորություն - ապրիլի 17, 2021(2021-04-17)) բրիտանացի քաղաքական գործիչ, Պահպանողական կուսակցության անդամ։
Ջոuդը սովորել է Լոնդոն քաղաքի դպրոցում և Լոնդոնի տնտեսագիտական դպրոցում։ Նա դարձել է Միջազգային կամավորական կազմակերպության գլխավոր քարտուղար, միջազգային խաղաղության կազմակերպության գործադիր կոմիտեի անդամ և Միացյալ թագավորության «Սովից ազատ» երիտասարդական կոմիտեի ղեկավար։
Ջուդին դարձել է Միջազգային կամավորական կազմակերպության գլխավոր քարտուղար 1960 թվականին և բավական ժամանակ նվիրվել է կազմակերպության ընդլայմանը։ 1966 թվականին Ջուդը լքել է իր դիրքը կազմակերպությունում, որպեսզի սկսի իր կարիերան քաղաքականությունում։
Ջուդը մասնակցել է 1959 թվականին մեծամասնական ընտրություններին Սաթըն և Չիմ ընտրատարածքում, որտեղ իր մայրն է մասնակցել 1945 թվականին։ Հետագայում 1964 թվականին մասնակցել է Արևմտյան Պորթմանի ընտրատարածքում, հետագայում 1966 թվականին նույն տարածքից դարձել է պատգամավոր՝ մնալով մինչև 1974 թվականը, երբ փոխվեց ընտրատարածքների բաժանումը և նա ընտրվեց հյուսիսային Պորթմանից, մինչև 1979 թվականը, երբ նրան փոխարինեց Պահպանողական կուսակցության անդամ Պետեր Գրիֆիթսը։ 
Ջուդը եղել է Արքայական նավատորմի նախարարը 1974-ից 1976 թվականներին։ 1976-ից 1979 թվականը եղել է  Միջազգային զարգացման քարտուղար և 1976-ից 1979 թվականներին եղել է  Միջազգային բարեկեցության գրասենյակի տեղական նախարար, 1985-ից 1991 թվականներին եղել է Օքսֆամ բարեգործական միության տնօրեն, Ջուդը 1991 թվականին ստացել է իր ցմահ կոչումը՝ Հեմփշիր երկրամասի Պորտսի կղզու Բարոն Ջուդ։ Լորդերի պալատում նա Մարդու իրավունքների հանձնաժողովի անդամ էր։
Լորդ Ջուդը 1970-ից 1973 թվականներին և 1997-ից 2005 թվականներին Եվրոպայի խորհրդի Խորհրդարանական վեհաժողովի անդամ էր, որտեղ նա Չեչնիայի հարցերով զեկուցող էր և մի քանի անգամ այցելել է Գրոզնի։
Ջուդը հարցազրույց է տվել 2012 թվականին   «Խորհրդարանի պատմություն»  պատմական նախագծի շրջանակներում։


== Ծանոթագրություններ ==


== Արտաքին Հղումներ ==
Interview with the History of Parliament oral history project
Times Guide to the House of Commons 1979
Վելիկի Օմելյանիկ

Վելիկի Օմելյանիկ (ուկրաիներեն՝ Великий Омеляник), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1567 թվականին։
2001 թվականի տվյալներով Վելիկի Օմելյանիկ գյուղում բնակվում էր 943 մարդ։ Բնակավայրը զբաղեցնում է 2,91 կմ² տարածք։ Բնակչության խտությունը կազմում էր 324,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6259) Մայլոլ

(6259) Մայլոլ (անգլ.՝ Maillol), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,277457 ա. մ., առավելագույնը մոտենում է 1,9681 ա. մ. հեռավորության վրա և հեռանում 2,5868 ա. մ.։ Արեգակի շուրջ մեկ ամբողջական պտույտ է կատարում 1255,38 երկրային օրվա ընթացքում, իր ուղեծրով շարժվելով միջինում 0,286767 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6259) Մայլոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լասսի (գյուղ, Սալմե շրջան)

Անվան այլ կիրառումների համար տե՛ս՝ ԼասսիԼասսի (էստ․՝ Lassi), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բանտարկյալների զբոսանքը (նկար)

Բանտարկյալների զբոսանքը (հոլ.՝ De gevangenisbinnenplaats (naar Gustave Doré)), ստեղծվել է 1890 թվականին, նկարի հեղինակային իրավունքները պատկանում են Վինսենթ վան Գոգին։ Գյուստավ Դորեի «Բանտում» նկարի կրկնօրինակն է։


== Նկարագրություն ==
Նկարում պատկերված է բանտի մութ փոքր ու նեղ բակի ջրհորը, որտեղ շրջանագծով շարժվում են շղթայակապ բանտարկյալները։ Նկարը ստեղծված է կապտա-կանաչ ներդաշնակության մեջ։
«Բանտարկյալների զբոսանք» նկարը, ըստ հեղինակի՝ խորհրդանշում է «ներփակված մարդկանց» կյանքը։ Առաջամասի կենտրոնական անձը ավելի արտահայտված անհատականություն ունի, քան մյուսները, որոնց դեմքերը պատկերված են հիմնականում մի քանի դիմակների միջոցով։ Այս անձի մեջ ամփոփված է հենց Վան Գոգի անհատականությունը։


== Ստեղծման պատմություն ==

1888 թվականի դեկտեմբերի վերջին Վան Գոգի մոտ առաջին անգամ սկսեցին ի հայտ գալ հոգեկան խանգարման նոպաներ, որոնք շարունակաբար կրկնվում էին, և Վան Գոգը ինքնակամ որոշեց բուժվել Սուրբ Պավել անվամբ հոգեբուժական հիվանդանանոցում։ Հոգեբուժարանը գտնվում էր Արլայից ոչ հեռու գտնվող՝ Սեն-Ռեմիում՝ նախկին ավգուստինյան մենաստանում։ Այնտեղ Վան Գոգը մնաց 1889 թվականի մայիսից մինչև 1890 թվականի մայիսը։ Այդ վերականգնողական կենտրոնի տնօրեն՝ բժիշկ Պեյոնը և Վան Գոգի եղբայր՝ Տեո Վան Գոգը (նկարների վաճառական) աշխատում էին նկարչի համար ստեղծել բոլոր հարմարությունները, որպեսզի նա ստեղծագործի։ Գտնվելով հիվաանդանոցում Վան Գոգը չէր կարողանում բնությունից պատկերներ նկարել, այդ պատճառով նա սկսեց օգտագործել լիտոգրաֆիան, փորագրությունը և այլ արվեստագետների սև ու սպիտակ վերարտադրությունը, որպես իր նկարների բնական հիմքեր։ Այդ շրջանի հիմնական հատվածում նա կրկնօրինակներ էր պատրաստում՝ Ժան Ֆրանսուա Միլլեի, Ռեմբրանդտի, Դելակրուայի, Դոմիեի փորագրումի միջոցով։
Մի անգամ նա իր եղբայր Տեոից խնդրեց իրեն ուղարկել Ռեգամեի «Կատորգա» փորագրությունը, բայց հավանական է, որ Տեոն չէր կարողացել այն ձեռք բերել։ Վան Գոգը դրա փոխարեն աշխատանքները սկսեց Գյուստավ Դորեի «Բանտում» նկարի փորագրության վրա, որը հիմնված էր Բ. Ժերալդի «Լոնդոն» գրքի վրա (1872)։
Դորեի փորագրությունում խատկերված էր Նյու-Գեյթյան բանտի վեցանկյուն բակը, որտեղ տեղի էր ունենում այսպես կոչված «բանտարկյալների շքահանդեսը»։ Այդ «շքահանդեսի» իմաստն այն է, որ հանցագործին բազմակի անգամներ անցկացնում էին խուզարկուի մոտով, որպեսզի նա մտապահի նրանց դեմքերը։


== Վան Գոգի և Դորեի նկարների զանազանություն ==
Վան Գոգը վերապատկերեց փորագրությունը մի քանի փոփոխություններով։

Ետնապատը դարձավ ավելի նեղ, որպեսզի ենթագիտակցության մեջ պատերը տպավորվեն որպես մարդկային շրջան։
Դորեի փորագրությունում պատկերի գործողությունները վեցանկյան ֆոնի վրա են, իսկ Վան Գոգի մոտ այն վերածվել է ուղղանկյան։
Դորեի մոտ հատակի սալաքարերը և պատերի աղյուսները գծված են սահմանային ճշտությամբ, իսկ Վան Գոգը հրաժարվել է հավասարակշռությունից՝ ի շնորհիվ նրբագծերի տարբեր ուղղվածության։
Վան Գոգի կտավում չկան արևի լույսեր։
Նկարում՝ վերևամասի սփռթնած գույնը ներքևամասում դառնում է հաստ, մութ ու սառը։


== Ծանոթագրություններ ==
Ղարակովախ

Ղարակովախ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից հյուսիս-արևելք։


== Բնակչություն ==
1907 թվականին գյուղն ունեցել է 144 թուրք, իսկ 1908-ին՝ 144 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==